NMMU heropen Vrydag | Maroela Media
Zandile Mbalela, woordvoerder van die universiteit, het gesê hulle is steeds in gesprek met studente, maar klasse moet hervat om te verseker die akademiese jaar kan voltooi word. Volgens Mbalela sal die universiteit Vrydag bedrywighede hervat, terwyl akademiese bedrywighede Maandag weer begin.
“Indien ons Maandag akademiese bedrywighede hervat kan ons steeds die akademiese jaar teen 30 November voltooi. Indien die universiteit langer gesluit bly, sal dit ŉ negatiewe uitwerking hê op studente se akademiese prestasie en dit kan beteken dat studente nie hul studies voltooi nie.”
Mbalela het gesê al die fakulteite is in die proses om akademiese herstelplanne saam te stel, wat in konsultasie met studente gefinaliseer sal word. “Akademiese aktiwiteite wat deur die sluiting geraak is, sal herskeduleer word, terwyl studente genoeg tyd sal kry om aan die nodige vereistes te voldoen.”
Hy het gesê die NMMU ondersteun die beroep vir groter toegang tot gehalte hoër onderrig vir studente wat dit verdien en nie kan bekostig nie. Sy het gesê die universiteit ondersoek al die moontlikhede om te verseker studente wat dit verdien word nie uitgesluit weens finansiële redes nie.
Die universiteit se aankondiging kom kort nadat bekommerde ouers van studente hul voorneme bekend gemaak het vir ŉ klasaksie-regsgeding.
Heropen die hekke?
Mooi so, wys hulle hoe dit gedoen word, sorg net dat julle studente en dosente wat WIL werk veilig is.
Adeline7 · 2 jaar gelede
Hoop ander universiteite doen dieselfde!